Врз основа на член 55 став (1) од Законот за организација и работа на органите на државната управа („Службен весник на Република Македонија” бр. 58/00, 44/02, 82/08, 167/10, 51/11 и „Службен весник на РСМ“ бр. 96/19 и 110/19), а во врска со член 8 став 4 од Законот за финансирање на единиците на локалната самоуправа („Службен весник на Република Македонија“ бр. 61/04, 96/04, 67/07, 156/09, 47/11, 192/15, 209/18 и „Службен весник на РСМ“ бр. 244/19), министерот за култура донесе

**Критериуми, процедури и рокови за распределба на капитална дотација за инвестициони проекти во областа на културата за 2020 година**

Во Буџетот на Министерството за култура за 2020 година во разделот 18010 – Финансирање на дејностите од областа на културата, во Програма/Потпрограма 84 – Одржување на објектите и опремата во областа на културата, категорија 48 - капитални расходи, на ставка 488 - капитални дотации до ЕЛС, предвидени се средства како капитални дотации за реализација на капитални инвестициони проекти.

Планирањето, обезбедувањето и реализацијата на финансиските средства за капитални дотации во областа на културата за единиците на локалната самоуправа во Република Северна Македонија, Министерството за култура ги спроведува во согласност со програмските и стратегиските определби на Владата и на Министерството за култура во насока на поттикнување и спроведување рамномерен регионален културен развој.

Министерството за култура ќе ја изврши распределбата на овие капитални дотации за инвестициони проекти во областа на културата за 2020 година во согласност со Законот за финансирање на единиците на локалната самоуправа, за што ги објавува следниве критериуми, процедури и рокови за распределба:

**I. КРИТЕРИУМИ**

Во согласност со член 8 став 1 од Законот за финансирање на единиците на локалната самоуправа („Службен весник на Република Македонија“ бр. 61/04, 96/04, 67/07, 156/09, 47/11, 192/15, 209/18 и „Службен весник на РСМ“ бр. 244/19), со дотации од Буџетот на Република Македонија и од буџетите на фондовите се обезбедуваат дополнителни приходи во буџетот на општината за финансирање на нејзините надлежности определени со закон.

Министерството за култура ќе ја изврши распределбата на капиталните дотации за инвестициони проекти од областа на културата кои ќе ги исполнуваат утврдените критериуми.

Во согласност со член 11 став 2 од Законот за финансирање на единиците на локалната самоуправа, при распределбата на капиталните дотации Министерството за култура ќе дава приоритет на проектите со целосно обезбедени финансиски средства за изведување на градење[[1]](#footnote-1).

Распределбата на капиталните дотации ќе се врши врз основа на следниве критериуми:

1. За инвестиционите проекти за изведување градба, привремен објект или урбана опрема кои се од областа на културата:

- да е обезбедена комплетна проектна документација на ниво на ревидиран основен проект со сите потребни фази и да е обезбедено одобрение за градење,

- да е обезбедена комплетна проектна документација на ниво на ревидиран основен проект со сите потребни фази, за која е во тек постапка за обезбедување одобрение за градење, или

- да е предвидена реализација на изведбата со обезбедување на комплетната проектно-техничка документација, со обезбедување градежна парцела во согласност со важечка урбанистичка планска документација и со обезбедување на сите потребни одобренија и согласности во предвидениот временски рок од оваа објава.

1. За изведување одделна фаза од градба на објекти од областа на културата која ќе претставува независна функционална целина:

- да е обезбедена комплетна проектна документација на ниво на ревидиран основен проект со сите потребни фази и да е обезбедено одобрение за градење,

- да е обезбедена комплетна проектна документација на ниво на ревидиран основен проект со сите потребни фази, за која е во тек постапка за обезбедување одобрение за градење, или

- да е предвидена реализација на изведбата со обезбедување на комплетната проектно-техничка документација, со обезбедување градежна парцела во согласност со важечка урбанистичка планска документација и со обезбедување на сите потребни одобренија и согласности во предвидениот временски рок од оваа објава.

1. За инвестициони проекти со кои се предвидува обезбедување комплетна проектно-технича документација за градење објект од областа на културата:
* да е обезбедена проектна задача за изработка на проектна документација во вид на проектни барања на инвеститорот и
* да е обезбедена градежна парцела со намена В3 – култура во согласност со важечка урбанистичка и планска документација.

Распределбата на капиталните дотации за реализација на инвестициони проекти од областа на културата за 2020 година ќе биде извршена во рамките на обезбедените средства за таа намена во Буџетот на Република Северна Македонија во разделот на Министерството за култура.

**II. ПРОЦЕДУРИ**

Во согласност со член 8 став (1) од Законот за финансирање на единиците на локалната самоуправа („Службен весник на Република Македонија“ бр. 61/04, 96/04, 67/07, 156/09, 47/11, 192/15, 209/18 и „Службен весник на РСМ“ бр. 244/19), со дотации од Буџетот на Република Македонија и од буџетите на фондовите се обезбедуваат дополнителни приходи во буџетот на општината за финансирање на нејзините надлежности определени со закон.

Во согласност со член 8 став 3 од овој Закон, видот, износот и распределбата на дотациите по општини се составен дел од Буџетот на Република Македонија и на буџетите на фондовите.

Во согласност со член 11, капиталната дотација врз основа на програма утврдена од Владата на Република Македонија се користи за финансирње на инвестициони проекти.

Министерството за култура на својата веб-страница ќе ги објави критериумите, роковите и процедурите за распределба на капиталните дотации за општините во областа на културата за 2020 година.

Во согласност со член 11 став 4 од Законот за културата („Службен весник на Република Македонија“ бр. 31/98, 49/03, 82/05, 24/07, 116/10, 47/11, 51/11, 136/12, 23/13, 187/13, 44/14, 61/15, 154/15, 39/16 и 11/18),министерот за култураќе формира комисија која ќе изврши проверка, селекција и ќе даде предлог за избор на проекти за користење капитални дотации во областа на културата за 2020 година.

На предлог од комисијата, министерот за култура ќе изврши избор на проектите за користење средства за капитални дотации во областа на културата и за нив ќе биде подготвена предлог-програма за финансирање, која ќе биде доставена до Владата на Репулика Северна Македонија за нејзино донесување.

Владата на Република Северна Македонија, врз основа на член 11 став 1 од Законот за финансирање на единиците на локалната самоуправа, ја донесува Програмата за користење капитални дотации преку финансирање инвестициони проекти во областа на културата.

По донесувањето на Програмата од страна на Владата на Република Северна Македонија, Министерството за култура ќе додели договори со кои ќе бидат регулирани правата и обврските на Министерството за култура и на единицата на локалната самоуправа корисник на средствата за капитални дотации во областа на културата за 2020 година.

 Министерството за култура ќе го следи користењето на капиталната дотација.

При констатирање неправилности во користењето на дотацијата, Министерството за култура може да ја запре исплатата на средствата и за тоа ќе го извести Министерството за финансии.

За општините кај кои ќе се констатира ненаменско трошење на средствата може да се стопира финансирањето на капиталните инвестиции.

 Единиците на локалната самоуправа корисници на средствата за капитални дотации во областа на културата за инвестициони проекти се должни при реализацијата на проектите да ги почитуваат процедурите предвидени со Законот за градењето, со Законот за заштита на културното наследство и со другите материјални закони за кои ќе се утврди потреба од примена во зависност од видот на одобрениот проект за реализација.

Во реализацијата на одобрените инвестициони проекти нема да биде допуштено пренесување финансиски обврски од тековната во наредната година за одобрените финансиски средства од капиталните дотации.

**III. РОКОВИ ЗА РАСПРЕДЕЛБА**

Рокот за пријавување на единиците на локалната самоуправа за користење капитални дотации за финансирање проекти за капитални инвестициони проекти во областа на културата за 2020 година е до 1 февруари 2020 година. За поднесување пријава за користење капитални дотации во областа на културата не е пропишан посебен образец на пријава. Заинтересираните единици на локалната самоуправа ја доставуваат пријавата, заедно со придружната документација за исполнување на предвидените критериуми од оваа објава, на свој образец - меморандум во писарницата на Министерството за култура.

 Комисијата на Министерството за култура ќе достави предлог за избор на проекти за финансирање капитални дотации до министерот за култура најдоцна до 29 февруари 2020 година.

 Министерството за култура ќе достави предлог-програма за користење средства за капитални дотации во областа на културата за 2020 година до Владата на Република Северна Македонија најдоцна до 15 март 2020 година.

 Министерството за култура ќе ги додели договорите за капитални дотации во областа на културата за 2020 година по донесувањето на програмата од страна на Владата на Република Северна Македонија.

 Реализацијата на капиталните инвестициони проекти од страна на општината ќе биде најдоцна до 15 декември 2020 година.

 **Министер**

 **Dr Hysni Ismaili**

Изготвил: Владимир Попоски, раководител на сектор

Проверил:Шериф Абдулахи, кабинетски службеник

Исмаил Мислими, посебен советник

1. Во согласност со член 2 став 1 точка 1 од Законот за градење, градење е изведување на претходни работи, изработка на проектна документација, вршење на подготвителни работи, изградба на нова градба, доградба и надградба на постојна градба, реконструкција и адаптација на постојна градба, што опфаќа земјени работи, изведување на градежна конструкција, вршење на градежно-инсталатерски работи и градежно-завршни работи, вградување постројки или опрема и други работи со кои се оформува целината на градбата. [↑](#footnote-ref-1)